Jaroslav Naď

PhDr. Jaroslav Naď, PhD. (* 21. marec 1981, Nitra) je slovenský politik, bývalý diplomat, analytik v oblasti obrany a bezpečnosti. Vo vláde Igora Matoviča a neskôr Eduarda Hegera zastával od 21. marca 2020 do 15. mája 2023 post ministra obrany Slovenskej republiky. Od decembra 2023 je predsedom strany Demokrati.

 Vzdelanie 
Jaroslav Naď v rokoch 19992004 vyštudoval politológiu na Fakulte politických vied a medzinárodných vzťahov Univerzity Mateja Bela v Banskej Bystrici. Počas štúdia absolvoval tiež stáže pri európskych inštitúciách v Bruseli a na Ministerstve obrany SR. Na UMB v roku 2005 zložil tiež rigoróznu skúšku z odboru medzinárodné vzťahy a bezpečnosť. Ďalšie vzdelanie získal v kurzoch George C. Marshall Center a Školy NATO v Nemecku (20052006), na kurze U.S. – European Security Course v USA (2007) a na European Security and Defence College v Belgicku (20082009). V roku 2018 získal Naď doktorský titul PhD. z národnej a medzinárodnej bezpečnosti na Akadémii ozbrojených síl v Liptovskom Mikuláši.

 Kariéra 
Ešte počas vysokoškolského štúdia pôsobil v mimovládnych organizáciách Euroatlantické centrum a Slovenská spoločnosť pre zahraničnú politiku. Po skončení štúdia v rokoch 2004 až 2013 pracoval na Ministerstve obrany SR na rôznych pozíciách, medzi inými ako zástupca riaditeľa Odboru medzinárodných vzťahov, riaditeľ Kancelárie štátneho tajomníka a jeho poradca, či generálny riaditeľ Sekcie obrannej politiky, medzinárodných vzťahov a legislatívy. V rokoch 2012 až 2013 pôsobil ako diplomat – vedúci sekcie obrany na Stálej delegácii Slovenska pri NATO a na Stálom zastúpení Slovenska pri Európskej únii. V rokoch 20142015 pracoval ako zástupca riaditeľa mimovládnej organizácie Globsec a expert tejto organizácie na obranu a medzinárodnú bezpečnosť v rámci Globsec Policy Institute. V rokoch 20162018 pracoval ako riaditeľ v mimovládnej organizácii Slovenský inštitút pre bezpečnostnú politiku. V rokoch 20142018 pôsobil ako konateľ spoločnosti CYPHER, s. r. o.CYPHER, s. r. o. In: 

 Pôsobenie na Ministerstve obrany SR 
 20042005
 odborný pracovník pre oblasť NATO a EÚ, Oddelenie multilaterálnych vzťahov
mimovládna organizácia, Slovak Foreign Policy Association (SFPA)
 20062008
 vedúci Oddelenia multilaterálnych vzťahov (NATO, EÚ, OSN)
 zástupca riaditeľa odboru medzinárodných vzťahov
 20082010
 riaditeľ, Kancelária štátneho tajomníka
 poradca štátneho tajomníka pre obrannú politiku a medzinárodnú bezpečnosť
 výkonný asistent splnomocnenca vlády SR pre prípravu a organizáciu rokovania ministrov obrany členských krajín NATO v Bratislave (október 2009)
 20102011
 generálny riaditeľ Sekcie obrannej politiky, medzinárodných vzťahov a legislatívy
 20122013
 diplomat, vedúci sekcie obrany, SD SR pri NATO a SZ SR pri EÚ
 predstaviteľ SR vo Výbore NATO pre obrannú politiku a obranné plánovanie
 predstaviteľ SR v Pracovnej skupine NATO pre jadrové plánovanie
 predstaviteľ SR v Spoločnej pracovnej skupine EÚ a NATO pre obranné spôsobilosti

 Politická kariéra 
Ako vysokoškolák bol Naď v rokoch 20002002 členom strany SMER, podľa vlastných slov preto, že jeho otec patril medzi zakladajúcich členov strany. V roku 2001 alebo 2002 sa prestal zúčastňovať straníckych aktivít a platiť členské poplatky, zo strany bol preto vylúčený.

Od novembra 2018 pôsobil v hnutí Obyčajní ľudia a nezávislé osobnosti. V hnutí bol Naď vyhlásený za tieňového ministra obrany a pôsobil ako expert pre oblasť medzinárodnej bezpečnosti a obrany a na oblasť spravodajských služieb. V roku 2018 sa s najvyšším počtom hlasov stal ako nezávislý kandidát poslancom obecného zastupiteľstva a vicestarostom obce Hrubá Borša, kde pôsobil od decembra 2018.

 Minister obrany SR 
V parlamentných voľbách vo februári 2020, v ktorých kandidoval za hnutie OĽANO, získal 101 819 preferenčných hlasov a stal sa poslancom NR SR. Svoj mandát si však neuplatnil, keďže 21. marca 2020 sa stal ministrom obrany vo vláde Igora Matoviča. V apríli 2020 oznámil Naď zrušenie prebiehajúceho tendru na nákupy obrnených vozidiel 4x4 pre Ozbrojené sily SR a pozastavil rovnaký tender pre vozidlá 8x8.

 Parlamentné voľby 2023 
Do predčasných parlamentných volieb v roku 2023 Naď kandidoval zo 4. miesta ako podpredseda za stranu Demokrati. Strana Demokrati sa so ziskom 87 006 hlasov (2,93%) do parlamentu nedostala. Naď získal 44 615 preferenčných hlasov, najviac z celej strany. Po neúspechu v predčasných voľbách vyvodilo vedenie strany politickú zodpovednosť a odstúpilo zo svojich funkcií. Eduard Heger sa opätovne neuchádzal o funkciu predsedu strany Demokrati a na sneme v Prešove bol 2. decembra 2023 zvolený za predsedu strany Naď.

Od 1. novembra 2023 pôsobí ako poradca ministerky obrany ČR Jany Černochovej.

 Súkromný život 
Jaroslav Naď je rozvedený, má tri deti. Pôvodne bol ženatý s Katarínou, rodenou Balákovou, s ktorou mali dve deti. Do mája 2020 žil s partnerkou, novinárkou Barbarou Túrosovou, s ktorou má jedno dieťa.

 Kontroverzie a kritika 
Počas svojho pôsobenia vo vláde patril medzi obhajcov nákupu ruskej vakcíny Sputnik V. Tento nákup bol sprevádzaný pochybnosťami a vyvolal koaličnú krízu. Bezpečnostní a zahraničnopolitickí experti upozorňovali, že ide o nástroj ruského vplyvového pôsobenia a väčšina členských krajín Európskej únie vakcínu odmietla. Naď napriek tomu, že si bol tejto skutočnosti vedomý, nákup vakcíny obhajoval. V rozhovore pre denník SME zverejnenom 4. marca 2021 napríklad uviedol:

 Referencie 

 Externé odkazy 
 Jaro Naď – predvolebný web (archív, 2020)
 Jaroslav Naď – profil na webe Národnej rady SR
 Jaroslav Naď  – životopis na webe Ministerstva obrany SR
 Články týkajúce sa Jaroslava Naďa na portáli teraz.sk TASR

Kategória:Slovenskí politici
Kategória:Slovenskí diplomati
Kategória:Slovenskí komunálni politici
Kategória:Politici Smeru
Kategória:Politici OĽaNO
Kategória:Ministri obrany Slovenskej republiky
Kategória:Absolventi Fakulty politických vied a medzinárodných vzťahov Univerzity Mateja Bela v Banskej Bystrici
Kategória:Absolventi Akadémie ozbrojených síl generála Milana Rastislava Štefánika
Kategória:Osobnosti z Nitry
Kategória:Politici Demokratov
Kategória:Žijúci ľudia
Kategória:Narodenia v 1981